**Taipumattomat miehet** (engl. *The Tall Men*) on vuonna 1955 ensi-iltansa saanut Raoul Walshin ohjaama yhdysvaltalainen lännenelokuva, jonka pääosissa ovat Clark Gable, Jane Russell ja Robert Ryan. Elokuva perustuu Henry Wilson Allenin romaaniin *The Tall Men* (1954), jonka pohjalta Sydney Boehm ja Frank S. Nugent laativat elokuvan käsikirjoituksen. Kirjailija Henry Wilson Allen mainitaan elokuvan alkuteksteissä salanimellä Clay Fisher. Elokuvan tuottivat William A. Bacher ja William B. Hawks. 20th Century Fox oli elokuvan tuotanto- ja levittäjäyhtiönä.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Taipumattomat miehet* kertoo veljeksistä Ben ja Clint Allisonista (Clark Gable ja Cameron Mitchell), jotka lähtevät ajamaan karjaa Texasista Montanaan. Matkalla he pelastavat intiaanien kynsistä Nella Turnerin (Jane Russell), joka päättää liittyä miesten matkaan. Matkalla syntyy niin romantiikkaa ja valinnanvaikeuksiakin – pääseekö karja koskaan perille Montanaan?

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Clark Gable  | … |  eversti Ben Allison
  |
|  Jane Russell  | … |  Nella Turner
  |
|  Robert Ryan  | … |  Nathan Stark
  |
|  Cameron Mitchell  | … |  Clint Allison
  |
|  Juan García  | … |  Luis Estrella
  |
|  Harry Shannon  | … |  Sam
  |
|  Emile Meyer  | … |  Chickasaw Charlie
  |
|  Steve Darrell  | … |  eversti Norris
  |

Tuotanto
--------

Tuottajat William A. Bacher ja William B. Hawks ostivat Henry Wilson Allenin romaanin elokuvaoikeudet 10 000 dollarilla. *Taipumattomat miehet* -elokuvan kuvaukset kestivät huhtikuusta kesäkuuhun 1955, jolloin elokuvan työnimenä oli *The Tall Man*. Elokuva kuvattiin CinemaScope-elokuvausmenetelmällä Meksikon Durangossa ja Los Organes Valleyssa sekä Idahon Sun Valleyssa 3 115 000 dollarin budjetilla.

Julkaisu ja vastaanotto
-----------------------

*Taipumattomat miehet* sai ensi-iltansa Los Angelesissa 22. syyskuuta 1955. Maanlaajuinen ensi-ilta oli 5. lokakuuta 1955 ja New Yorkin ensi-ilta oli 11. lokakuuta 1955. Suomen ensi-ilta oli 18. toukokuuta 1956. *Taipumattomat miehet* tuotti ilmestymisvuotenaan Yhdysvalloissa ja Kanadassa kuusi miljoonaa dollaria. Yhteensä elokuva tuotti maailmanlaajuisesti 12 miljoonaa dollaria. *Taipumattomat miehet* oli 20th Century Foxin vuoden 1955 menestyneimpiä elokuvia. Elokuva jakoi paikkansa Billy Wilderin ohjaaman ja Marilyn Monroen tähdittämän komediaelokuvan *Kesälesken* kanssa. 20th Century Fox julkaisi elokuvan DVD:nä 15. elokuuta 2006.

Lähteet
-------

1. 1 2 3 4 5 6 7  THE TALL MEN (1955) *tcm.com*. TCM.com. Viitattu 23.2.2015. (englanniksi)
2. 1 2 3 4 5  Tall Men, The (1955) *elonet.fi*. Elonet.fi. Viitattu 23.2.2015. (suomeksi)
3. 1 2  THE TALL MEN (1955) *rottentomatoes.com*. Rottentomatoes.com. Viitattu 23.2.2015. (englanniksi)
4. ↑  The Tall Men (1955) *allmovie.com*. Allmovie.com. Viitattu 23.2.2015. (englanniksi)

Aiheesta muualla
----------------

* *Taipumattomat miehet* Internet Movie Databasessa. (englanniksi)
* *Taipumattomat miehet* Elonetissä.
* *Taipumattomat miehet* AllMoviessa. (englanniksi)
* *Taipumattomat miehet* TCM Movie Databasessa (englanniksi)